kardosdrur/scandi-wiki huggingface dataset:
Lille Amalienborg (Dag Hammarskjölds Allé)

Lille Amalienborg er et uofficielt navn på et palæ som entreprenøren Harald Simonsen (1873-1949) i 1917 byggede til privatbolig på den daværende Østerbrogade, nu Dag Hammarskjölds Allé 28, på Østerbro i København hvor der førhen havde været dyrekirkegård. Bygningen er tegnet af arkitekten Carl Brummer, der havde specialiseret sig i byggeri af villaer og landsteder for det højere borgerskab.

Under besættelsen fik General Hermann von Hanneken besked fra Berlin om, at han skulle finde sig et passende hovedkvarter, i stedet for Hotel D'Angleterre. Den danske stat fik ordre om at købe Harald Simonsens store villa på Østerbrogade 28, kaldet ”Lille Amalienborg”.

Huset blev i en årrække senere benyttet af Dansk Røde Kors som hovedsæde, men blev i 2007 købt af rigmanden Fritz Schur for 67 millioner kroner. Den er dermed angiveligt Danmarks dyreste villa.. Schur solgte i december 2015 huset til den tyrkisk stat, som angiveligt vil anvende den som ambassade efter endt istandsættelse. I 2023 var istandsættelsen stadig ikke begyndt, hvilket blev kritiseret af Forskønnelsen.

Harald Simonsens datter Erna Hamilton (kendt fra tv-dokumentaren Grevinden på tredje) voksede op i huset i starten af 1900-tallet.

Samme år palæet blev bygget skrev Aage Hermann et parodisk digt, hvis første strofe hentyder til huset:

Græd ikke så aflangt, du grønne Ansjos,
Endnu kan dit Træben vel spille.
Hvis Tyren har bidt dig i Armen, saa flyv
Mod Strømmen til Vridsløselille.
Gik Høkassens Frihjul over Gevind,
Nuvel men der vokser Radiser
Paa Taget af Trælast-Simonsens Hus,
Det står i de svenske Aviser.

Ejendommens grundareal er 1.596 m² og beboelsesarealet 1.839 m². Ejendommen består af et fire etager stort hus med to adskilte garager. Der findes også et beskyttelsesrum under kælderen.

Se også 
 En Grundstensnedlæggelse, en dokumentarfilm om nedlæggelsen af bygningens grundsten

Referencer

Eksterne henvisninger 
 Et billede af Lille Amalienborg med diverse oplysninger 

Østerbro
Lokaliteter i Danmark i 2. verdenskrig
Bygninger, konstruktioner og anlæg i Københavns Kommune
Lille Amalienborg (Horsens Boligselskab)

Lille Amalienborg (Horsens Boligselskab), er et andelsboligselskab i Horsens som i folkemunde går under navnet Lille Amalienborg. Boligselskabet søgte kongehuset om lov til at benytte dette navn da det blev grundlagt i 1921, men dette blev afvist.

Boligselskabet blev grundlagt med det formål at skaffe medlemmerne billige, sunde og smukke boliger. 

Der er 4 boliger i hver ejendom, og er i 3 etager, kælder, stuen og 1. sal. der er i alt 16 ejendomme, plus en ejendom med 3 boliger, som henholdsvis var brødudsalg, kolonial og slagter, i alt 59 andelsboliger.
Da husene blev bygget i 1921 lå de i udkanten af Horsens, men i dag er de næsten en del af midtbyen.

Beboelsesbygninger i Danmark
Bygninger, konstruktioner og anlæg i Horsens
José Antonio Reyes

José Antonio Reyes (født 1. september 1983 i Utrera, Spanien, død 1. juni 2019) var en spansk professionel fodboldspiller. I sin karriere nåede han blandt andet at spille Sevilla FC, engelske Arsenal F.C., Real Madrid CF, Atlético Madrid og på lejebasis SL Benfica i Portugal.

Reyes nåede at spille 21 kampe og score fire mål for Spaniens landshold, som han debuterede for i 2003. Han var med til VM i 2006 i Tyskland.

Han vandt med Arsenal Premier League og med Real Madrid La Liga og vandt som den eneste spiller nogen sinde Europa League fem gange (tre gange med Sevilla og to gange med Atlético Madrid).

Død 
Han omkom den 1. juni 2019 ved en bilulykke i Spanien. Reyes var fører af sin Mercedes Brabus S550, som han kørte med 237 km/t, da et dæk punkterede, hvorefter Reyes mistede herredømmet over bilen, der herefter ramte nogle betonblokke og brød i brand. To andre passagerer (Reyes fætre) omkom ligeledes ved ulykken. En fjerde passager overlevede med svære kvæstelser.

Referencer

Eksterne henvisninger 

 

Fodboldspillere fra Spanien
Fodboldspillere fra Sevilla FC
Fodboldspillere fra Arsenal F.C.
Fodboldspillere fra Real Madrid CF
Fodboldspillere fra Atlético Madrid
Fodboldspillere fra S.L. Benfica
Deltagere ved verdensmesterskabet i fodbold 2006
Dansk Otolaryngologisk Selskab

Dansk Otolaryngologisk Selskab (DOS) er et tidligere navn for en forening af danske øre-næse-halslæger, nu kaldet Dansk Selskab for Otolaryngologi - Hoved & Halskirurgi, (DSOHH). Navnet blev anvendt fra 1908 – 1991. 

Oto-rhino-laryngologi
Theo Walcott

Theo James Walcott (født 16. marts 1989 i Stanmore, London, England) er en engelsk tidligere fodboldspiller, der spillede primært i den engelske fodboldklub Arsenal, men også i Southampton og Everton F.C.. Han opnåede i sin aktive karriere 567 premier league-kampe. Han spillede som angriber eller kant.

Klubkarriere 
Theo James Walcott voksede op i den lille by Compton. Han startede med at spille fodbold i klubben AFC Newbury.

Southampton F.C. 
Walcott startede sin professionelle karriere i Southampton F.C., hvor han i en meget ung alder etablerede sig som førsteholdsspiller.
I en alder af blot 16 år og 143 dage fik han debut på klubbens førstehold i en kamp mod Wolverhampton, hvilket gjorde ham til den yngste debutant i klubbens historie. 

Den 18. oktober 2005 scorede han sit første mål for klubben i en kamp mod Leeds United. Hans præstationer i Southampton F.C. gjorde ham eftertragtet blandt de engelske storklubber. Blandt andet Arsenal F.C.-manageren Arsène Wenger.

Arsenal 
Walcott skiftede 20. januar 2006, til Arsenal F.C. i Premier League, på en forhåndskontrakt til en værdi af 5 millioner britiske pund, som efter omstændighederne blev hævet til 12 millioner. Beløbet gjorde ham til den dyreste 16 årige, som nogensinde er blevet handlet i engelsk fodboldhistorie.

16. marts 2006 – på sin 17 års fødselsdag, skrev Walcott under på en professionel kontrakt, med en længde på to år, og med yderligere muligheder for, forlængelse.
Et halvt år senere – den 19. august – fik han sin førsteholdsdebut i en kamp mod Aston Villa FC, hvor han lagde op til Arsenals udlignede mål.

I sin periode hos Arsenal etablerede Walcott sig som en vigtig del af Arsenals trup. Han fik tildelt rygnummer 14, et nummer der tidligere blev benyttet af den franske klublegende Thierry Henry.

Landshold 
Walcott står (pr. 8. maj 2021) noteret for 47 kampe og otte mål for Englands landshold, som han debuterede for den 30. maj 2006 i en kamp mod Ungarn. I en alder af 17 år og 75 dage gjorde dette Walcott til den yngste debutant nogensinde i landsholdets historie. Han blev efterfølgende udtaget til landholdstrup til VM i 2006 i Tyskland.

Den 10. september 2008 fik Walcott sit helt store gennembrud på landsholdet, da han scorede et hattrick i en kamp mod Kroatien.

Han blev ikke udtaget til VM i 2010 i Sydafrika.

Statistik

Kilder

Eksterne henvisninger 

 
 Spillerprofil på arsenal.com
 Theo Walcott Fan Side 

Fodboldspillere fra England
Fodboldspillere fra Arsenal F.C.
Fodboldspillere fra Southampton F.C.
Fodboldspillere fra Everton F.C.
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2012
Helleristningerne ved Alta

Helleristningerne i Alta (samisk: Jiepmaluokta) ved Altafjorden i Alta, Troms og Finnmark fylke, tæt ved polarcirklen i Norge, har siden  1985 været på  UNESCO's Verdensarvsliste. 

Siden de første helleristninger  blev fundet i  1973, er mere end 6.000 stenbilleder fundet på flere forskellige lokaliteter rundt om Alta. Hovedlokaliteten ved Jiepmaluokta omkring fem kilometer uden for Alta, har omkring 3.000 selvstændige udhugninger, og er blevet anlagt som et frilandsmuseum. Stedet blev optaget på UNESCOs verdensarvsområdeliste 3. december 1985. Det er Norges eneste forhistoriske  verdensarvsområde.

Helleristningerne har en alder på omkring  7.000 til omkring 2.000 år. Yngre ristninger kendes ikke. Billederne er altid ridset i klipper, som har været tættest på vandlinjen. Tegningerne befinder sig omkring 8,5 meter til 26,5 meter over havoverfladen. Siden afslutningen af sidste istid, da indlandsisen forsvandt, har Norges landmasse hævet sig. Derfor er de ældste ristninger de, som ligger længst fra vandet.

De meget forskelligartede billeder viser en Jæger- og samlerkultur, som var i stand til at holde rensdyr, håndtere skibsbygning og fiskeri, og som praktiserede shamanistiske ritualer, der involverede bjørne og andre dyr. Ud over hvad billederne viser, ved man ikke meget andet om denne kultur.

Eksterne kilder og henvisninger 

 
 Alta Museum 
 Unescos side om Altafundene

Seværdigheder i Norge
Alta
Stenalder
Arkæologi i Norge
Norges historie
Alta (Norge)
Troms og Finnmarks geografi
Studio Fredman

Studio Fredman er et indspilningsstudie i Göteborg, Sverige, eget og drevet af musikproduceren Fredrik Nordström.

Det er meget populært blandt svenske metalgrupper og bands som At the Gates, Deathstars, Dimmu Borgir, Arch Enemy, Dark Tranquillity, In Flames, HammerFall, og Opeth har indspillet flere albums i studiet.

Eksterne henvisninger 
 Officiel hjemmeside

Musikindustri
Audiologi

Audiologi er læren om hørelsen (lat. audire høre, gr. logos læren om) og de til hørelsen relaterede sygdomme.

Se også:
 Døvhed
 Døv-stumhed

 Høreforesorg

 Høreapparat

 Cochlear Implant

 
Videregående uddannelser i Danmark
Cochlearimplantat

Et cochlear-implantat (CI) er et avanceret høreapparat, som svært hørehæmmede og døve kan få gavn af. Navnet henviser til cochlea, sneglen, som er sanseapparatet for hørelsen i det indre øre. Et cochlear implant består af en ekstern mikrofon, en taleprocessor, en forstærker, en signaloverførselsenhed bag øret og en indopereret enhed bestående af modtager og en elektrode, der stimulerer nervefibrene i cochlea i det indre øre. Disse signaler sendes så videre til bl.a. hørebarken i hjernen.

Patienter, som er døve på grund af en defekt i det indre øre tilbydes CI behandlingen. Dette gælder for:

 Patienter med pludselig opstået døvhed, f.eks. som følge af meningitis. 
 Patienter, hvis hørelse efterhånden er blevet så dårlig, at de ikke har gavn af høreapparatbehandling. 
 Småbørn, som er født døve eller er blevet døve, før de har lært sprog, vil ved tidlig operation (gerne i 1-årsalderen) kunne opnå tilstrækkelig lydopfattelse til at udvikle talesprog. 
 Børn over 5 år, der aldrig har kunnet høre, har ikke samme mulighed som mindre børn for at lære at høre og tilbydes derfor normalt ikke operation.
 Gennem de seneste år har flere børn med medfødt døvblindhed fået cochlear-implantat. Det har vist sig, at døvblindfødte børn på alle væsentlige udviklingsområder får udbytte af CI. Enkelte døvblindfødte børn med CI har fået en del taleforståelse, men endnu har ingen udviklet et fuldt talesprog.

Systemet vælges af flere og flere forældre til døve børn, da chancerne for, at barnet kan lære talesprog er større, hvis barnet har en lydoplevelse. Dette har skabt nogen debat i døvekredse, der ser det som en trussel mod døvekultur og en nedgørelse af tegnsprog.

Kilder

Eksterne henvisninger 
 deCIbel – den danske landsforening for Cochlear implanterede børn.
 Videnscenter for Døvblindfødte

Høreapparater
Handikaphjælpemidler
Døvhed
Kybernetik
Adenoid vegetation

Adenoide vegetationer (også kaldet polypper) er en forstørrelse eller hyperplasi af lymfatisk væv i næsesvælget. Man ser de adenoide vegetationer især hos børn. Vejrtrækningen gennem næsen vil ved store adenoide vegetationer være nedsat eller ophævet, hvilket kan medføre dårlig trivsel, nedsat hørelse (gennem aflukning af det Eustachiske rør til mellemøret og dannelse af væske i mellemøret – otitis media serosa), snorken og hyppige forkølelser.

Adenoide vegetationer kan nemt fjernes ved operation med en kortvarig fuld bedøvelse. Denne operation er et af de hyppigste indgreb, som foretages hos børn.

Oto-rhino-laryngologi
Næse
Grøn sløjd

Under aktiviteten grøn sløjd arbejder man i såkaldt grønt træ (eng.: green wood), dvs. friskfældet træ, der er saftigt og blødt og derfor lettere at bearbejde. Det er derfor en oplagt aktivitet for børn i sløjdundervisningen, men det er ikke en ny aktivitet, for ved huggehusarbejde har man tilbage i tiden brugt frisk træ i stor udstrækning.

Det friske træs egenskaber 
Det friskfældede træ er lettere at bearbejde, men et arbejdsemne kan ikke uden videre vente en uge på at børnene skal have deres næste sløjdtime, men det kan gemmes i en plastikpose. Går der mere end en uge, begynder træet at mugne. Det er derfor bedst, hvis der er mulighed for at gemme plastikposerne med ufærdige emner i en dybfryser. Så kan det holde sig frisk længere. En ting man skal lære, er at træet trækker sig sammen, når det tørrer, og er man uheldig, revner det. Et eksempel på, at man kan udnytte sammentrækningen, ser vi ved fremstillingen af en rive. Til rivens tænder bruges træpinde, der er tørre i forvejen, og de sættes ind i et frisk træstykke, der kommer til at stramme om tænderne, når det tørrer. Derved undgår man brugen af lim, som ikke var så let tilgængelig i tidligere århundreder. Samme teknik anvendes til at sætte ben på en skammel.

Værktøj til grøn sløjd 
 Gammelt værktøj (stadig brugt i sløjd)
 snittebænk
 tængsel
 snittekniv, sløjdkniv
 båndkniv
 skekniv

 Gammelt værktøj (stadig brugt både professionelt og i sløjd)
 flækkejern (kløvejern)
 økse
 kiler
 grensav
 boremaskine og bor

 Nyt værktøj (med speciel anvendelse i grøn sløjd)
 »tapbor« til at sætte i elektrisk boremaskine og til hurtigt at lave en tap (f.eks. for enden af stoleben) til at passe i et hul
 elektrisk akkumulatordrevet boremaskine
 grendåsehøvl (speciel krøshøvl udviklet på Dansk Sløjdlærerskole)
 Lille Herman (opspændingsbuk udviklet på Dansk Sløjdlærerskole)

Teknikker 
 flækning (kløvning)
 hugning med økse og tængsel
 snitning med forskellige typer knive

Emner, modeller 
 køkkenredskaber
 smørekniv
 paletkniv
 grydeske
 grilltang
 grendåse
 smykker
 skamler
 legetøj

Henvisninger 

 Green wood – engelsk artikel om grønt træ – friskfældet træ

Litteratur 
 Kapitlet Frisk træ af Torben Hansen i: Håndbog i sløjd, Andre materialer, Dansk Skolesløjds Forlag 2006, 
 Grøn sløjd af Hanne Schneider i: Sløjd 6, 1997, p.151ff

Sløjd
Kulturteknik
Træværktøj
De Britiske Øer

De Britiske Øer er en øgruppe udfor Europas nordvestlige kyst, bestående af Storbritannien og Irland samt nærliggende øer. Denne øgruppe består af mere end 6.000 øer og har et totalt landareal på 315.134 km².

Politisk er øgruppen delt mellem to suveræne stater (Det Forenede Kongerige Storbritannien og Nordirland og Republikken Irland) og tre kronbesiddelser (Man, Guernsey og Jersey). 

"De Britiske Øer" (engelsk British Isles) betegner som regel øerne som et geografisk begreb, men der eksisterer også et separat politisk begreb (eng. British Islands) som bruges om de øer eller dele af øer som står under britisk overhøjhed. Forskellen mellem det politiske begreb og det geografiske er stort set om man medtager Republikken Irlands territorium.

Fra irsk side findes en tendens til slet ikke at medregne Irland til de britiske øer. Dette indebærer at begrebet fra irsk perspektiv skulle være synonymt med Storbritannien og nærliggende øer.

Om Kanaløerne tilhører øgruppen er også omdiskuteret, eftersom de i geologisk forstand kan regnes som hørende til kontinentet, men politisk og historisk tilhører nationen Storbritannien.

Geografisk inddeling (British Isles) 
 Anglesey
 Hebriderne
 Irland
 Isle of Man
 Isle of Wight
 Orkneyøerne
 Shetlandsøerne
 Storbritannien

Politisk inddeling (British Islands) 
 Forenede Kongerige Storbritannien og Nordirland
 Anglesey
 Hebriderne
 Isle of Wight 
 Orkneyøerne
 Shetlandsøerne
 Storbritannien
 Provinsen Nordirland
 Isle of Man
 Kanaløerne
 Guernsey
 Alderney
 Sark
 Jersey
Latin jazz

Latin jazz er en fællesbetegnelse for musik der kombinerer rytmer fra afrikanske og latinamerikanske lande med jazz og klassiske harmonier fra Latinamerika, Caribien, Europa og USA.

Jazzgenrer
Auning

Auning er en by på Djursland med , beliggende på rute 16, 23 km øst for Randers og 32 km vest for Grenaa. Byen hører til Norddjurs Kommune og ligger i Region Midtjylland.

Auning ligger i Auning Sogn, og Auning Kirke ligger i byen,

Lidt vest for byen ligger herregården Gammel Estrup med Dansk Landbrugsmuseum og Herregårdsmuseet og Restaurant Den Gamle Stald. Den tidligere kartoffelmelsfabrik i Auning er købt af staten og indrettet som magasiner for landbrugsmuseet.

Øst for byen ligger et stort sammenhængende skovområde bestående af Auning Skov, Tårup Skov, Løvenholm Skov og Fjeld Skov.

Historie

Jernbanen 
Auning havde station på den nu nedlagte Randers-Ryomgård-bane. Auning station blev tegnet af arkitekt Heinrich Wenck.

I 1875 beskrives byen således: "Auning med Kirke, Hospital og Skole, ved Landeveien fra Randers til Grenaa".

Omkring århundredeskiftet beskrives byen således: "Avning, ved Landevejen, med Kirke, Skole, Hospital (opr. af Jørg. Skeel, † 1631, og Jørg. Scheel, † 1786, med et Hus for 7 Lemmer og en Forstanderinde), Lægebolig, Sparekasse (opr. 1874; 31/3 1899 var Spar. Tilgodeh. 26,340 Kr., Rentef. 4 pCt., Reservef. 1891 Kr., Antal af Konti 332), Købmandshdl., Mølle, Bageri, Kro, Jærnbane-, Telegraf- og Telefonst."

I 1911 havde Auning 371 indbyggere og i 1916 481 indbyggere.

Mellemkrigstiden 

I løbet af mellem krigstiden voksede Auning yderligere: i 1921 havde byen 687 indbyggere, i 1925 897 indbyggere, i 1930 1.049 indbyggere, i 1935 1.031 indbyggere og i 1940 1.083 indbyggere.

I 1930 var erhvervsfordelingen således: 193 levede af landbrug m.m., 402 af håndværk og industri, 76 af handel, 79 af transport, 40 af immaterielle erhverv, 78 af husgerning, 171 var ude af erhverv og 10 havde ikke opgivet næringsvej.

Af betydning for byen var Auning Bank, der havde filialer i Allingåbro, Vivild og Ørsted.

Efterkrigstiden 
I efterkrigstiden var Auning fortsat stigende: 1.226 indbyggere i 1945, 1.234 indbyggere i 1950, 1.297 indbyggere i 1955, 1.314 indbyggere i 1960 og 1.367 indbyggere i 1965.

Stationsbygningen er bevaret på Torvegade 1. Banestien Allingåbro-Ryomgård går gennem byen på det bevarede banetracé, men må gå uden om Kulturperronen (bibliotek og borgerhus), der er opført på tracéet.

Kommunalreform 2007 
Auning var før kommunalreformen i 2007 hovedby i den tidligere Sønderhald Kommune.

Kendte personer 
 Kasper Hjulmand, (1972-), tidligere fodboldspiller, fodboldtræner og fra 2020 landstræner for Danmarks herrefodboldslandshold. Opvokset i Auning.

Noter

Litteratur 
 Ejler Alkjær: "Om Stationsbyens Erhvervsliv og Oplandsforhold" (Det danske Marked, 1943),
Boremaskine

En boremaskine bruges til at få et bor til at snurre rundt, så man kan bore hul i et materiale (f.eks. træ, metal, glas, kunststof). Boremaskiner findes i mange udformninger, og kun et udpluk kan vises nedenfor.

Historisk rullebor 
Rulleboret var kendt i vikingetiden og måske også før. Den historiske udgave snurrer frem og tilbage ved at man bevæger den vandrette stang op og ned over midterstangen. Borespidsen er som på et platbor, ikke særlig skarp, ikke spåntagende, men kan slide et hul i træ. Denne tidlige boremaskine har været brugt gennem mange århundreder. Moderne udgaver har været lavet med skaft ligesom på en amerikanerskruetrækker.

Borsving 
Borsvinget har ligeledes været anvendt gennem flere hundrede år. I vore dage fremstilles det altid med metalbøjle, men tidligere var bøjlen også ofte lavet i træ.

Håndboremaskine 
Den lille håndboremaskine er praktisk til hobby- og sløjdbrug.

Batteriboremaskine 
Den batteridrevne boremaskine er blevet næsten enerådende som håndværkerens transportable boremaskine, og den kan også bruges til skruebits til at skrue skuer ind og ud, og derfor kan boremaskinen køre begge veje og har momentindstilling, så skruer ikke kan drejes for hårdt i.

Borestander 
Borestander og søjleboremaskiner er store boremaskiner, der har deres plads i professionelle værksteder.

Galleri

Se også 

Kilende værktøj
Vridende værktøj
Sløjd
Uí Ímair

Uí Ímair (også: Uí Ímhair) var et nordisk-gælisk dynasti som regerede store dele af området omkring Det Irske Hav samt Skotlands vestkyst i sidste del af 800-tallet og ind i 900-tallet.

Navn og oprindelse 
Navnet Uí Ímair er oldirsk og betyder "børnebørn" eller "efterkommere af Ivar" og referere enten til den store vikingehelt og besærker Ivar Benløs konge af Jorvik eller til den person der i de irske krøniker er opskrevet som konge af Dublin fra 853 (sammen med Olav Kvite) – disse to kan også være en og samme person. I Ulsterkrønikerne står der i optegnelse for året 873 en nekrolog: Imhar, rex Nordmannorum totius Hibernie & Brittanie, uitam finiuit." Hvilket betyder: Ivar, konge over alle Irlands og Brittanias nordmænd, endte sit liv.

Ivarslægten 
Ivars efterkommere arvede hans rige og fortsatte med at reagere det samme område; irske havnebyer så som Dublin og Waterford, Isle of Man, Hebriderne, området Argyll og Galloway hhv. i det vestlige og sydvestlige Skotland, området Cumberland og Westmorland i det nordvestlige England såvel som store dele af Northumbria i det nordlige England. Om end det ville være en fejltagelse at beskrive Ivarslægtens overherredømme i områderne som værende et uniformt sammenhængende rige, men derimod skal de ses som en række forskellige hertug og kongedømmer underlagt samme slægt, med forskellige grader af sammenhold og alliancer afhængig af øjeblikkets politiske nødvendighed.

Referencer

Litteratur 
 Forte, Angelo, Oram, Richard, & Pedersen, Frederik, Viking Empires, (Cambridge, 2005)
 Woolf, Alex, "Age of Sea-Kings: 900-1300", in Donald Omand (ed.), The Argyll Book, (Edinburgh, 2004), pp. 94-109
 Donnchadh Ó Corraín, Vikings in Ireland and Scotland in the Ninth Century. I: Peritia 1998. Årbok for Medieval Academy of Ireland. issn 0332-1592 pdf
 Donnchadh Ó Corraín, The Vikings & Ireland pdf

Eksterne henvisninger 
 Ulsterkrønikerne
 Ulsterkrønikerne i engelskoversættelse

Irlands historie
Skotlands historie
FCA

FCA er en forkortelse og har flere betydninger:
 FC Amager – en fodboldklub på Amager
 FC Amanda – en tidligere fodboldklub på Fyn
 Forkortelse for Fiat Chrysler Automobiles
Transponering (musik)

I musik er transponering den proces, hvor man flytter en række noder/toner op eller ned i tonehøjde med et konstant interval. For eksempel kan man transponere et helt musikstykke til en anden toneart.

Transponering udføres mest af instrumenter, der er stemt i andet end C.

Direkte transponering 
Selvom transponeringen ofte skrives på noder, bliver musikere nogle gange bedt om at transponere direkte fra originalnoderne. Oftest er det sangerakkompagnatører og eller musikere med et instrument stemt i noget andet end hvad der er normalt for dette instrument (for eksempel klarinettister med en c-klarinet). Direkte transponering gøres på tre forskellige måder.

Interval 
Når man transponerer ved hjælp af intervaller, bestemmer man først hvilket interval der er mellem de to tonearter, man henholdsvis kender og skal spille i. Dernæst omregner man hver enkelt node eller nodepassage til den nye toneart. For eksempel omregnes en kromatisk skala som passage.

Nøgle 
Transponering ved hjælp af nøgler bruges ofte i Belgien og Frankrig. Denne teknik benytter syv forskellige nøgler (g-nøgle, f-nøgle, baritonnøgle og fire c-nøgler). Læser man noderne i en anden nøgle får de en anden toneværdi og man har på denne måde transponeret. Det er dog i Danmark ikke hyppigt at musikere kan læse ret mange af de forskellige nøgler, da der stort set kun bruges g- og f-nøgle samt en c-nøgle af cellister og bratchister.

De syv nøgler er dog ikke altid nok, da der er 12 tonearter.

Tal 
Transponering med numre betyder, at man bestemmer, hvilket trin noderne er på (første, fjerde, femte, etc.) i en given toneart. Musikeren spiller så den korresponderende skalagrad i måltonearten. Denne teknik er oftest brugt ved akkordtransponering, men kan også sammenflettes med interval-metoden.

Se også 
Transponerende instrument

Musikteori
Midtfyn

Midtfyn er betegnelsen for området midt på Fyn.

På Midtfyn ligger bl.a. Ringe, Årslev, Ryslinge, Kværndrup og Nørre Lyndelse.

Fyn